বিয়ের পরে প্রথন জন্মদিন শুভশ্রীর। কিন্তু তার দু’দিন আগেই শুরু হয়ে গেল সেলিব্রেশন। 
আগামী ৩ নভেম্বর শুভশ্রী ২৯ বছর পূর্ণ করছেন। কিন্তু তার দু’দিন আগেই কেন বন্ধুদের নিয়ে জন্মদিন পালন করলেন রাজ-ঘরণী, তা নিয়ে চলছে জোর জল্পনা। ইনস্টাগ্রামে প্রি-বার্থডে সেলিব্রেশনের ছবি শেয়ার করলেন নায়িকা। 

শুভশ্রীর বার্থডে কেক। ছবি সৌজন্যে— শুভশ্রীর ইনস্টাগ্রাম 
রাজ চক্রবর্তী ও শুভশ্রী গঙ্গোপাধ্যায়ের এক ঘনিষ্ঠের বক্তব্য থেকে জানা গিয়েছে, জন্মদিনের দিন কলকাতা থাকছেন না তাঁরা। শ্যুটিং নয়, জন্মদিন পালন করতেই সপরিবারে বেড়াতে যাচ্ছেন নবদম্পতি। 
এই কারণেই আগেভাগে কলকাতায় বিয়ের পরের প্রথম জন্মদিন পালন করলেন রাজ-শুভশ্রী। তবে কলকাতা ছেড়ে জন্মদিন পালন করতে কোথায় যাচ্ছেন রাজ-শুভশ্রী, তা এখনও জানা যায়নি। কিন্তু পরিবারের সঙ্গে বেড়ানোর ছবি যে ইনস্টাগ্রামে এই পরিচালক-নায়িকা দম্পতি শেয়ার করবেন, তা আশা করাই যায়।